മലയാളത്തിന്റെ യുവ നടനായ ഫഹദ് ഫാസിൽ ഇന്ന് 35 ാം പിറന്നാൾ ആഘോഷിക്കുകയാണ് . പിറന്നാൾ ആശംസകളുമായി ഒട്ടേറെ പേർ എത്തിയെങ്കിലും ഭാര്യ നസ്രിയയുടെ സമ്മാനം എന്താണെന്നറിയാനുള്ള ആകാക്ഷയിലാണ് ആരാധകർ . എന്നാൽ എല്ലാവരെയും അമ്പരപ്പിച്ചുകൊണ്ടാണ് നസ്രിയയുടെ സമ്മാനം ഫഹദിനായി എത്തിയത് . ഫഹദിന്റെ കുട്ടിക്കാലത്തെ ഒരു ഫോട്ടോ ആരാധകർക്കായി ഫേസ്ബുക്കിലൂടെ പങ്കുവച്ചാണ് തന്റെ പ്രിയ ഭർത്താവിന് ആശംസകൾ നേർന്നത് . നസ്രിയ ഫഹദ് കുടുംബത്തെ ആരാധർക്ക് ഏറെ ഇഷ്ടമാണ് . സമ്മാനം എന്താണെന്ന് ഉറ്റു നോക്കുന്നതിനിടയിലാണ് കുട്ടിക്കാലത്തെ ഫോട്ടുയുമായി നസ്രിയ എത്തിയത് . ഇതിന് മുമ്പ് തമിഴകത്തെ ശിവകാർത്തികേയനും ഫഹദിന് സമ്മാനവുമായി എത്തിയിരുന്നു . ഇരുവരും ഒരുമിച്ച് അഭിനയിക്കുന്ന വേലൈക്കാരന്റെ രണ്ടാമത്തെ പോസ്റ്ററാണ് ശിവകാർത്തികേയൻ ആശംസകളുമായി ഫഹദിന് സമ്മാനിച്ചത് .